Àjàkálẹ̀-àrùn COVID-19 ni wọ́n fìdí rẹ múlẹ̀ pé ó dé orílẹ̀-èdè Málì ní oṣù kẹta ọdún 2020. Ní ọjọ́ kejìlá oṣù ìkíní ọdún 2020, àjọ tí ó ń rí sí ètò ìlera ni àgbáyé (World Health Organization) fìdí rẹ múlẹ̀ pé kòkòrò àrùn ẹ̀rankòrónà ni ó fa àrùn atégùn ní àárín ọ̀pọ̀ ènìyàn ní ìlú Wuhan, agbègbè Hube ní orílẹ̀-èdè China èyí tí wọ́n jábọ̀ rẹ fún àjọ tí ó ń rí sí ètò ìlera ní àgbáyé (World Health Organization) ní ọjọ́ kọkànlélọ́gbọ̀n oṣù kejìlá ọdún 2019. Ìṣẹ̀lẹ̀ àjàkálẹ̀ àrùn COVID-19 kéré púpọ̀ sí ìṣẹ̀lẹ̀ àjàkálẹ̀ àrùn ti SARS tí ó ṣẹlẹ̀ ní ọdún 2003 sùgbọ́n bí àrùn yí ṣe ń tàn káàkà kiri pọ̀ púpọ̀ ní pàtàkì tí a bá wo iye àwọn tí ó ti jẹ́ aláìsì. Ní ọjọ́ karùndínlọ́gbọ̀n oṣù kẹta, orílẹ̀-èdè Málì fìdí ìṣẹ̀lẹ̀ àjàkálẹ̀ àrùn COVID-19 méjì àkọ́kọ́ múlẹ̀. Ní ọjọ́ kẹrìndínlọ́gbọ̀n oṣù kẹta, ilé-iṣẹ́ ti ìlera àti àwùjọ ṣe àkọsílẹ̀ ìṣẹ̀lẹ̀ tuntun méjì.